ഇത് കോണ്ഗ്രസ് അല്ല സിപിഎം ആണ് സൂക്ഷിച്ചാല് ഷംസീറിന് കൊള്ളാം, അല്ലെങ്കില് വെട്ടിനിരത്തും പൊതുമരാമത്ത് മന്ത്രി മുഹമ്മദ് റിയാസിനെ കടന്നാക്രമിക്കുന്ന എഎന് ഷംസീറിനെ സിപിഎം വെറുതെ വിടില്ല. ഇന്സെല്ട്ട് ആണ് മുരളി ഈ ലോകത്തെ ഏറ്റവും വലിയ ഇന്വെസ്റ്റ്മെന്റ് എന്ന പോസ്റ്റില് ചര്ച്ച പാര്ട്ടിക്ക് എതിരായിട്ടും ഷംസീര് സിപിഎമ്മിന് അനുകൂലമായി പരസ്യമായി രംഗത്തു വന്നില്ല. ഇതിനെല്ലാം കാരണം കെകെ ശൈലജയുടെ നിയമസഭയിലെ പോരാട്ടമാണെന്ന് സിപിഎം വിലയിരുത്തുന്നു. അതുകൊണ്ട് ഷംസീറിനേയും ശൈലജയേയും വെട്ടിനിരത്താനാണ് പാര്ട്ടി തീരുമാനം. ആരോഗ്യ കേരളത്തിന്റെ അമ്മ എന്ന് വിളിപ്പേരുള്ള ശൈലജ ടീച്ചറിനെതിരെ പരാതികള് സിപിഎം നേതൃത്വത്തിന് കിട്ടിയെന്നാണ് സൂചന. പ്രത്യക്ഷത്തില് ശൈലജ ടീച്ചറുടെ പേരു പറയുന്നില്ല പരാതികള്. എങ്കിലും ലക്ഷ്യം ടീച്ചറാണ്. കഴിഞ്ഞ സര്ക്കാരിന്റെ കാലത്ത് സാമൂഹ്യ സുരക്ഷാമിഷനില് കോവിഡ് പ്രതിരോധ പ്രവര്ത്തനങ്ങളുടെപേരില് 4.30 കോടി ചെലവഴിച്ചതായി രേഖയുണ്ട്. എന്നാല്, ഈ പണം എവിടെ ചെലവഴിച്ചുവെന്നതില് പലരും സംശയം പ്രകടിപ്പിക്കുന്നുണ്ട്. സാമൂഹ്യസുരക്ഷാമിഷന് കേന്ദ്രീകരിച്ച് കഴിഞ്ഞതവണ നടന്ന പ്രവര്ത്തനങ്ങളെക്കുറിച്ചാണ് പരാതിയെന്ന് മാതൃഭൂമി റിപ്പോര്ട്ട് ചെയ്യുന്നു. ശൈലജയെ കുടുക്കാനുള്ള പരാതിയാണ് ഇതെന്നാണ് ലഭിക്കുന്ന സൂചന. എംഎല്എ.മാര്ക്കും മന്ത്രിമാര്ക്കും സിപിഎം. പെരുമാറ്റച്ചട്ടം നിശ്ചയിച്ചിട്ടുണ്ടെങ്കിലും നേതാക്കള്ക്കിടയില് നിഴല്യുദ്ധം തുടരുകയാണ്. നിയസഭയില് പ്രതിപക്ഷത്തിനെതിരേ രാഷ്ട്രീയ പ്രതിരോധം തീര്ക്കുന്നതാകണം ചോദ്യങ്ങളെന്നാണ് പാര്ട്ടി നിര്ദ്ദേശിച്ചത്. എന്നാല്, ചോദ്യങ്ങള് പലതും മന്ത്രിമാരെ പ്രതിരോധത്തിലാക്കുന്നതായി. ഇതിന് തുടക്കമിട്ടത് ശൈലജ ടീച്ചറാണ്. 1000 രൂപകൊടുത്താല് തീരുന്നതല്ല, കേരളത്തിലെ കോവിഡ് വ്യാപനമുണ്ടാക്കിയ പ്രശ്നങ്ങളെന്നാണ് കെ.കെ. ശൈലജ സര്ക്കാരിനെ വിമര്ശിച്ചത്. ചെറുകിടപരമ്ബരാഗത മേഖലയിലെ തൊഴിലാളികളുടെ പട്ടിണിക്ക് തുല്യമായ അവസ്ഥ ചൂണ്ടിക്കാട്ടിയായിരുന്നു ശൈലജയുടെ മറ്റൊരു വിമര്ശനം. പ്ലസ് വണ് പ്രവേശനം സംബന്ധിച്ച് പ്രതിപക്ഷം അടിയന്തരപ്രമേയം കൊണ്ടുവന്നപ്പോള്, അതേവിഷയം ശൈലജ സബ്മിഷനായും ഉന്നയിച്ചു. ഇതെല്ലാം സര്ക്കാരിനെ താറടിച്ചു കാട്ടാനായിരുന്നു. ഇതിന് പിന്നാലെയാണ് റിയാസും നിയമസഭയിലെ ചില പെര്ഫോമന്സ് നടത്തിയത്. തുടക്കത്തില് സ്പീക്കര് എംബി രാജേഷിനെതിരെയായിരുന്നു ഇടപെടല്. പിന്നീട് പൊതുമരാമത്ത് മന്ത്രി മുഹമ്മദ് റിയാസിന് നേരെയായി. കരാറുകാരുടെ വക്കാലത്തുമായി എംഎല്എ.മാര് വരേണ്ടെന്ന മന്ത്രി മുഹമ്മദ് റിയാസിന്റെ പരാമര്ശത്തിനെതിരേ സിപിഎം. നിയസഭാകക്ഷിയോഗത്തില് എ.എന്. ഷംസീര് കടുത്ത വിമര്ശനം നടത്തിയെന്നാണ് പുറത്തുവന്ന വാര്ത്ത. വാര്ത്ത തള്ളി റിയാസ് വിശദീകരണം നടത്തിയിട്ടുണ്ടെങ്കിലും പാര്ട്ടിയോ ഷംസീര് അടക്കമുള്ള എംഎല്എ.മാരോ നിഷേധിച്ചിട്ടില്ല. മാത്രവുമല്ല, ഇതുവരെ മൗനം തുടര്ന്ന ഷംസീര് കഴിഞ്ഞദിവസം ഫെയ്സ് ബുക്കില് മുള്ളും മുനയും നിറച്ച് പോസ്റ്റുമിട്ടു. ഇന്സെല്ട്ട് ആണ് മുരളി ഈ ലോകത്തെ ഏറ്റവും വലിയ ഇന്വെസ്റ്റ്മെന്റ് എന്നായിരുന്നു ഷംസീറിന്റെ പോസ്റ്റിന്റെ തലക്കെട്ട്. ഇത് പാര്ട്ടിയെ അപമാനിക്കലാണ്. ഇത് സോഷ്യല് മീഡിയ സിപിഎമ്മിനെതിരെ ചര്ച്ചയാക്കി. കണ്ണൂരിലെ അതിശക്തനായ പി ജയരാജന് പോലും പിജെ ആര്മ്മി പരസ്യമായി തള്ളി പറഞ്ഞ് സിപിഎമ്മിനൊപ്പം ചേര്ന്നു നിന്നിരുന്നു. ഈ മാതൃക പോലും ഷംസീര് സ്വീകരിച്ചില്ല. പാര്ട്ടിക്ക് അതീതനായി എന്ന തോന്നല് ഷംസീറിനുണ്ടെന്ന സംശയം സിപിഎം ഉയര്ത്തുന്നുണ്ട്. നിയസഭാ കക്ഷി യോഗത്തില് ഇന്കെല് എന്ന പൊതുമേഖലാസ്ഥാപനത്തിനെതിരേ കടകംപള്ളി സുരേന്ദ്രന് പറഞ്ഞത് മന്ത്രിക്ക് തിരുത്തേണ്ടി വന്നു. ഇത് വാര്ത്തയായപ്പോള് കടകംപള്ളി വിശദീകരിച്ച് പിന്വാങ്ങുകയാണ് ചെയ്തത്. ഇതാണ് നല്ലൊരു പാര്ട്ടിക്കാരന്റെ മാതൃക. ഇതും ഷംസീര് പിന്തുടര്ന്നില്ല. ഈ സാഹചര്യത്തെ ഗൗരവത്തോടെയാണ് സിപിഎം കാണുന്നത്The post ഇത് കോണ്ഗ്രസ് അല്ല സിപിഎം ആണ് സൂക്ഷിച്ചാല് ഷംസീറിന് കൊള്ളാം, അല്ലെങ്കില് വെട്ടിനിരത്തും first appeared on MalayalamExpressOnline.